CELEX: 52017PC0480
Language: fi
Date: 2017-07-28
Title: Ehdotus EUROOPAN PARLAMENTIN JA NEUVOSTON PÄÄTÖS joustovälineen varojen käyttöönotosta Euroopan kestävän kehityksen rahaston rahoittamista varten

EUROOPAN KOMISSIO
            Bryssel 28.7.2017
            COM(2017) 480 final
            Ehdotus
            EUROOPAN PARLAMENTIN JA NEUVOSTON PÄÄTÖS
            joustovälineen varojen käyttöönotosta Euroopan kestävän kehityksen rahaston rahoittamista varten
            
               
         
         
            
               PERUSTELUT
            
            
               Vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetussa neuvoston asetuksessa (EU, Euratom) N:o 1311/2013
                  1
               , jäljempänä ’rahoituskehysasetus’, säädetään, että joustovälineestä voidaan ottaa käyttöön varoja sellaisten tarkasti määriteltyjen menojen rahoittamiseksi, joita ei voida kattaa yhden tai useamman monivuotiseen rahoituskehykseen sisältyvän otsakkeen enimmäismäärien puitteissa. 
            
            
               Tarkasteltuaan kaikkia mahdollisuuksia määrärahojen uudelleen kohdentamiseen ja käytettyään koko kohdentamattoman liikkumavaran meno-otsakkeen ”Globaali Eurooppa” (otsake 4) sisällä komissio esittää rahoituskehysasetuksen 11 artiklan ja talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  2
                12 kohdan mukaisesti, että joustovälineestä otetaan vuonna 2017 käyttöön 275 miljoonaa euroa. 
            
            
               Joustovälineestä
                  3
                on käytettävissä varoja seuraavasti: vuosittain käytettävissä oleva määrä on 600 miljoonaa euroa vuoden 2011 hintoina ja 676 miljoonaa euroa käypinä hintoina. Tähän määrään lisätään Euroopan unionin solidaarisuusrahaston ja Euroopan globalisaatiorahaston peruuntuneet määrät (nämä määrät olivat vuoden 2016 lopussa 646 miljoonaa euroa). Kun otetaan huomioon vuoden 2017 talousarviossa joustovälineestä jo käyttöön otetut 530 miljoonan euron varat, joilla rahoitettiin meneillään olevan muuttoliike-, pakolais- ja turvallisuuskriisin edellyttämiä välittömiä taloudellisia toimenpiteitä
                  4
               , joustovälineestä vuonna 2017 käytettävissä oleva kokonaismäärä on 792 miljoonaa euroa.
            
            
               Tässä esitetty joustovälineen varojen käyttöönotto koskee 275 miljoonan euron määrää, joka otetaan käyttöön ylittämällä monivuotisen rahoituskehyksen otsakkeen 4 enimmäismäärä. Käyttöön otettavat varat on tarkoitettu Euroopan kestävän kehityksen rahaston (EKKR) rahoittamiseen vuonna 2017.
            
            
               Ehdotettuja joustovälineestä käyttöön otettavia varoja vastaavat alustavat maksumäärärahat on esitetty seuraavassa taulukossa:
            
            
               (milj. euroa, käypinä hintoina)
            
            
                     
                        Vuosi
                     
                  
                  
                     
                        Joustovälineestä EKKR:n rahoittamista varten vuonna 2017 käyttöön otettavia varoja vastaavat maksumäärärahat
                     
                  
               
                     
                        2017
                     
                  
                  
                     
                        275,0
                     
                  
               
                     
                        Yhteensä
                     
                  
                  
                     
                        275,0
                     
                  
               
               Ehdotus
            
            
               EUROOPAN PARLAMENTIN JA NEUVOSTON PÄÄTÖS
            
            
               joustovälineen varojen käyttöönotosta Euroopan kestävän kehityksen rahaston rahoittamista varten
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen,
            
            
               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  5
                ja erityisesti sen 12 kohdan kolmannen alakohdan,
            
            
               ottavat huomioon Euroopan komission ehdotuksen,
            
            
               sekä katsovat seuraavaa: 
            
            
               (1)Joustovälineen avulla on tarkoitus rahoittaa selkeästi määriteltyjä menoja, joita ei ole pystytty rahoittamaan yhden tai useamman muun otsakkeen enimmäismäärien puitteissa.
            
            
               (2)Joustovälinettä varten käytettävissä oleva vuotuinen enimmäismäärä on 600 000 000 euroa (vuoden 2011 hintoina) neuvoston asetuksen (EU, Euratom) N:o 1311/2013
                  6
                11 artiklassa säädetyn mukaisesti. 
            
            
               (3)Jotta voitaisiin vastata muuttoliikkeeseen, pakolaisvirtoihin ja turvallisuusuhkiin liittyviin tämänhetkisiin haasteisiin, on tarpeen ottaa käyttöön merkittäviä lisämääriä, joilla voidaan viipymättä rahoittaa tarvittavia toimenpiteitä.
            
         
         
            
               (4)Kun on tarkasteltu kaikkia mahdollisuuksia kohdentaa uudelleen määrärahoja otsakkeen 4 (Globaali Eurooppa) sisällä sen enimmäismäärän puitteissa, voidaan todeta, että joustovälineestä on tarpeen ottaa käyttöön otsakkeen 4 enimmäismäärän ylittävä 275 000 000 euron määrä, jolla täydennetään unionin varainhoitovuoden 2017 yleisessä talousarviossa käytettävissä olevaa rahoitusta ja joka osoitetaan Euroopan kestävän kehityksen rahaston (EKKR) rahoittamiseen. Tämä määrä sisältää aiemmilta vuosilta peräisin olevat Euroopan unionin solidaarisuusrahaston ja Euroopan globalisaatiorahaston peruuntuneet määrät asetuksen (EU, Euratom) N:o 1311/2013 11 artiklan 1 kohdan mukaisesti. 
            
            
               (5)Joustovälineestä käyttöön otettuja varoja vastaavat maksumäärärahat olisi maksettavien määrien odotetun kehityksen perusteella kohdennettava yksinomaan vuodelle 2017,
            
            
               OVAT HYVÄKSYNEET TÄMÄN PÄÄTÖKSEN:
            
            
               1 artikla
            
            
               Otetaan käyttöön joustovälineestä 275 000 000 euroa otsakkeeseen 4 (Globaali Eurooppa) sisältyvinä maksusitoumus- ja maksumäärärahoina unionin varainhoitovuoden 2017 yleiseen talousarvioon.
            
            
               Ensimmäisessä kohdassa tarkoitettu määrä käytetään Euroopan kestävän kehityksen rahastoa varten perustetun takuurahaston rahoittamiseen.
            
            
               2 artikla
            
            
               Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
         
         
            
                  
                     (1)
                  EUVL L 347, 20.12.2013, s. 884.
               
               
                  
                     (2)
                  EUVL C 373, 20.12.2013, s. 1.
               
               
                  
                     (3)
                  Tässä esitetyt laskelmat eivät vaikuta muutoksiin, jotka tehdään Euroopan parlamentille ja neuvostolle annettuun komission tiedonantoon vuotta 2018 koskevaan rahoituskehyksen teknisestä mukauttamisesta BKTL:n (EKT 2010) muutosten mukaisesti (COM(2017(220)). Näissä muutoksissa otetaan huomioon joustovälinettä varten käytettävissä olevan määrän kasvattaminen asetuksen (EU) N:o 2017/1123 voimaantulon jälkeen.
               
               
                  
                     (4)
                  EUVL L 50, 28.2.2017, s. 53.
               
               
                  
                     (5)
                  EUVL C 373, 20.12.2013, s. 1.
               
               
                  
                     (6)
                  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).